Nyeste Skilderie af Kiøbenhavn, 1831-01-06
Jndenlandske Efterretninger. Forslag og Tilbud om RoeskildeFjords Opgravning, samt Havneanlæg ved Roeskilde, er trykt (16 S. 4.), forfattet af Kæmneren Hr. J. Wilstrup. Man læser i samme: 1. Et af Forfatteren for næsten ti Aar siden, under 28 Jan. 1821 indgivet P. M. til Havne kommissionen i Roeskilde om denne Sag. Roeskilde, hedder det, har ladet sig nøie med Mindet om dens fordums Storhed, og troet Sagnet om store nedsænkte Træer, og Skibe, som for fjendtlig Overfald i Dronning Margrethes Tid nu som forstenede skulle være umulige at optage. - Roeskildes Navnekilde flyder daglig; Velstandskilden derimod er stoppet, og vil tilgroe af den med Naturlæren overeensstemmende Aarsag, at saadanne Fjorde, Jndsøer og Kanaler bestandig tiltage i Grund eller i mindre Dybde. Den har ingen Havn, og kun nogle smaa aabne Baade eller Iagter, som, ei uden ved største Anstrængelse, maae krænges paa Siden, for at kunne overføre 30 Tdr. Tyngde over Grunden ved Selsø til Frederikssund, tre Mile; og koster for hver saadan Reise sex Rbd.; der behøves 8 saadanne Jagters Reise for at fremføre en Ladning af 240 Td. fra eller til et Mellemrigs Fartøi, der flyder paa 6 til Fods Vand. 48 Rbd. i Penge foruden Risiko, Kraftanstrængelse og Tidsspilde ved Ind- og Udmaalingen." Disse Grunde ere fornemligen beliggende ved Selsø, af nogle Favnes Længde, omtrent 1400 og holde 3 a 35 Fod daglig Vandhøide, og bestaae af haard steenblandet Grund, saa at man ey ved sammes Optagelse, som i Holland, kan gjøre sig Fordele af at tilberede Tørv deraf, hvilket der ofte overflødigt har betalt Arbeidet. Denne Sejlads benyttes allene af nogle Enkelte, som eje selv saadanne Fartøier, tilligemed den her værende gamle Skibsbro, som tilligemed Fartøierne koste betydeligt at vedligeholde; denne Søtransport kommer Vogntransporten nær i Bekostning, som af en Ladning af 300 Td. for 4 Mile kan anslaaes til 80 Rbd., hvoraf da gaae endeel Bompenge, foruden unyttig Tidsspilde og Anstrængelse som Landmanden kunde yde sine andre Forretninger. Forfatteren tilbød at lade optage de Grunde, som hindre den rigtige Seilads, samt lade hensætte de fornødne Varepæle og Sømærker paa behørige Steder i Fjorden, alt saaledes som kan tjene til en stadsmessig Koffardi-Skibsfart." Han vilde udføre dette paa sin Bekostning; forlangte et Laan af 10000 Rbd. rentefrit, betalt ham i to Terminer; han vilde stille tilstrækkelig Sikkerhed; tilbagebetale det halve Laan inden fem; det andet halve inden ti Aars Forløb. Han vilde ansøge Tilladelse til at oppebære en Afgift, hvormed Renterne kunne dækkes, samt Udgifter, til Fremtids=Vedligeholdelse og Forbedring af Anlægget udredes; og han vilde ved Actier see Sagen fremmet. Dernæst læses: 2. Et til Magistraten og de eligerede Borgere i Roeskilde under 6 Mai 1830 skrevet Brev, hvori en udførlig Plan fremsættes. - 3. En Skrivelse til det kongel. Landhuusholdnings Selskab af 15 Nov. 1830. om denne Sag - og endeligen. 4. Nogle Ord, daterede Roeskilde Kæmneri d. 19 Nov. 1830 til alle Vedkommende, om Indtægtskilder for Anlægget. Skriftet endes saaledes: "Bidragene blive ikke indkrævede førend det første Koffardiskib anløber Skibsbroen, hvilket skal tilkjendegives ved Klokkernes Ringning, Kanoners Løsning, og det danske Flag skal vaje, Musik skal opføres til Sang og almindelig Jubel, samt Dands i Alleen og Lunden, og der skal opvartes med Forfriskninger, at Kongehusets og alle de Bidragendes Skaal kan blive udført under Basunernes og Trompeternes Skrald, saa at selve Aalene i Stranden maa snoe sig i Glæden.